Virallinen lehti nro C 320 , 06/11/1999 s. 0069



KIRJALLINEN KYSYMYS E-3711/98 esittäjä(t): Felipe Camisón Asensio (PPE) komissiolle (11. joulukuuta 1998) Aihe: Ouverture ja Ecos -ohjelmiin sisältyvät Extremaduran hallituksen hankkeet Extremaduran hallitus esitti aikoinaan kolme anomusta Euroopan komission Ouverture ja Ecos -ohjelmien puitteissa. Ensimmäinen vuonna 1993 esitetty hanke liittyi metsästykseen ja luonnonresurssien hyväksikäyttöön yhdessä Alankomaiden, Portugalin, Unkarin, Irlannin, Venäjän ja Tsekin kanssa. Vuonna 1995 esitettiin vastaava hanke ja kolmas anomus koski viininviljelyä. Haluaisin tietää näistä kolmesta hankkeesta seuraavat seikat: 1. Koska ne hyväksyttiin, mistä harkituissa toimissa oli pääasiasiassa kyse ja kuinka paljon kullekin hankkeelle myönnettiin varoja? 2. Kuinka paljon yhteisön varoja myönnettiin extremaduralaisille instituutioille, yrityksille tai yksityisille? Komission jäsenen Monica Wulf-Mathiesinkomission puolesta antama vastaus (8. helmikuuta 1999) Kysymys koskee kolmea ECOS- ja Ouverture-ohjelmiin kuuluvaa hanketta, jotka toteutettiin Extremaduran alueella tai joissa tämä alue oli osallisena. Euroopan aluekehitysrahaston (EAKR) myöntämä tukiosuus, 49 883 euroa, ohjattiin kokonaisuudessaan "Forvit"-hankkeelle, jota koskeva rahoituspäätös tehtiin vuoden 1993 lopussa. Tästä summasta Extremaduran alueelle myönnettiin 16 169 euroa. Viimeinen maksuerä suoritettiin hankkeen alkuunpanneelle Piémonten alueelle 30. tammikuuta 1996. Hankkeen tarkoituksena oli tutkia viininviljelijöitä hyödyttäviä maaseudun kehittämispalveluja ja yksilöidä ne. Lisäksi tarkoituksena oli määritellä aluekohtainen tutkimukseen, koulutukseen ja tiedottamiseen perustuva viinintuotantopolitiikka. Piémonten alueella keskityttiin tutkimukseen ja tiedottamiseen, Murcian ja Extremaduran alueilla tekniseen apuun ja kaikilla alueilla pidettyihin koulutusseminaareihin. EAKRin myöntämä tukiosuus, 63 000 euroa, ohjattiin myös kokonaisuudessaan "Nature Border I" -hankkeelle, jota koskeva rahoituspäätös tehtiin vuoden 1994 lopussa. Tästä summasta Extremaduran alueelle myönnettiin 44 775 euroa. Viimeinen maksuerä suoritettiin hankkeen alkuunpanneelle Extremaduran alueelle 31. toukokuuta 1996. Hankkeen tavoitteena oli tukea alueelliseen hallintorakenteeseen liittyvää kokemusten vaihtoa suojeltujen luonnonympäristöjen ja metsästyksen hallintaan liittyvien kysymysten ratkaisemiseksi. Toimista toteutuivat tekninen apu (johon sisältyivät suojelualueiden hoidon ja hallinnollisen rakenteen tilannetta koskevan asiakirjan laatiminen sekä asiaankuuluvat toimenpide-ehdotukset), kokemusten vaihto, seminaarit sekä kunkin osapuolen päätelmien julkaiseminen. Edellä mainitun hankkeen jatkohanke "Nature Border II" käynnistyi vuoden 1995 syyskuussa. Hankkeen alkuunpanijalle, Extremaduran alueelle osoitettiin kaksi kolmasosaa FEDERin myöntämästä tuesta eli 79 403 euroa. Loppuosa - 29 626 euroa - voidaan suorittaa periaatteessa vuoden 1999 alkupuolella. Extremaduralle tämän hankkeen yhteydessä myönnetty tukiosuus on 85 277 euroa. Hankkeen yhteydessä tarjottuun tekniseen apuun kuului yleisten suuntaviivojen laatiminen luonnonympäristöjen ja metsästyksen alueelliseen hallintaan liittyvien oleellisten kysymysten ratkaisemiseksi. Siihen sisältyi myös tekniikan välittäminen maantieteellisten tietojärjestelmien avulla sekä kahden seminaarin ja teknisille johtoryhmille suunnattujen koulutustilaisuuksien järjestäminen.